CELEX: 62005FJ0084
Language: sk
Date: 2007-03-01
Title: Rozsudok Súdu pre verejnú službu (druhá komora) z 1. marca 2007.#Wineke Neirinck proti Európskej komisii.#Vec F-84/05.

ROZSUDOK SÚDU PRE VEREJNÚ SLUŽBU (druhá komora)
      z 1. marca 2007
      Vec F‑84/05
      Wineke Neirinck
      proti
      Komisii Európskych spoločenstiev
      „Úradníci – Dočasný zamestnanec – Prípustnosť – Žiadosť v zmysle článku 90 ods. 1 služobného poriadku – Zásada ochrany legitímnej dôvery – Údajný prísľub prijatia do zamestnania“
      Predmet: Žaloba podaná podľa článku 236 ES a článku 152 AE, ktorou W. Neirinck navrhuje jednak zrušiť implicitného rozhodnutia o zamietnutí
         jej žiadosti o priznanie náhrady škody a, pokiaľ je to potrebné, zrušiť explicitné rozhodnutie o zamietnutí sťažnosti, jednak
         priznať jej náhradu materiálnej a nemateriálnej ujmy, ktorú utrpela v dôsledku porušenia údajného prísľubu Komisie zamestnať
         ju na Vyšetrovacom a disciplinárnom úrade
      
      Rozhodnutie: Žaloba sa zamieta. Každý účastník konania znáša svoje vlastné trovy konania.
      
      Abstrakt
      Úradníci – Zásady – Ochrana legitímnej dôvery
      Skutočnosť, že osoba zodpovedná za útvar mala kontakty s uchádzačom o zamestnanie ako dočasný zamestnanec na účely preskúmania
         možností začleniť ho do svojej skupiny a že prejavila želanie, aby bol takto začlenený, nezakladá vo vzťahu k tomuto uchádzačovi
         legitímnu dôveru, pokiaľ ide o jeho prijatie, pokiaľ nijaký dokument vydaný administratívou nevyjadruje skutočný prísľub prijatia,
         ale práve naopak, táto dotknutá osoba bola informovaná inými úradníkmi príslušnými v oblasti prijímania do zamestnania o pochybnostiach
         takej možnosti.
      
      (pozri body 81 – 85)